GRADSKO VIJEĆE

KLASA: …….

URBROJ: ……

Karlovac, …….

**PRIJEDLOG**

Na temelju članaka 34. i 97. Statuta Grada Karlovca (Glasnik Grada Karlovca broj 9/21- potpuni tekst) Gradsko vijeće grada Karlovca je na \_\_\_\_\_ sjednici održanoj dana \_\_\_\_ 2022. godine donijelo sljedeću

**O D L U K U**

**o prihvaćanju Akcijskog plana energetske učinkovitosti Grada Karlovca za razdoblje 2022. – 2024. godine**

**I**

Prihvaća se Akcijski plan energetske učinkovitosti Grada Karlovca za razdoblje 2022. – 2024. godine koji je izrađen sukladno Zakonu o energetskoj učinkovitosti, članku 11. stavku 3. i koji je usklađen s Integralnim nacionalnim energetskim i klimatskim planom Republike Hrvatske.

**II**

Temeljem članka 11. stavka 4. Zakona o energetskoj učinkovitosti (NN 127/14,116/1825/20 i 41/21) propisano je da Akcijski plan energetske učinkovitosti donosi predstavničko tijelo jedinice lokalne samouprave, odnosno velikog grada, uz prethodnu suglasnost Nacionalnog koordinacijskog tijela za energetsku učinkovitost.

**III**

Ova odluka će se objaviti u Glasniku Grada Karlovca, a stupa na snagu osam dana nakon objave.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing.šumarstva

Dostaviti:

1. Ministarstvo gospodarstva i održivog razvoja, Uprava za energetiku, Radnička cesta 80, Zagreb
2. Regionalna energetska agencija Sjeverozapadne Hrvatske, Andrije Žaje 10, Zagreb
3. Ured gradonačelnika, ovdje
4. Upravni odjel za proračun i financije, ovdje (3x)
5. Upravni odjel za razvoj grada i EU fondove, ovdje (3x)
6. Upravni odjel za gradnju i zaštitu okoliša, ovdje
7. Predsjednik Gradskog vijeća, ovdje
8. Dokumentacija
9. GGK
10. Zapisnik
11. Pismohrana

**OBRAZLOŽENJE**

Temeljem članka 11. stavka 4. Zakona o energetskoj učinkovitosti (NN 127/14, 116/18, 25/20 i 41/21 ), propisano je da Akcijski plan energetske učinkovitosti donosi predstavničko tijelo jedinice lokalne samouprave, odnosno velikog grada, uz prethodnu suglasnost Nacionalnog koordinacijskog tijela za energetsku učinkovitost.

Na temelju dostavljenog Akcijskog plana energetske učinkovitosti Grada Karlovca za razdoblje 2022.-2024. godine Ministarstvo gospodarstva i održivog razvoja izdalo je 06. travnja 2022. godine Gradu Karlovcu PRETHODNU SUGLASNOST na Akcijski plan energetske učinkovitosti Grada Karlovca za razdoblje 2022.-2024. godine.

Akcijski plan sadrži:

* analizu potrošnje energije u zgradarstvu,
* analizu potrošnje energije u prometu,
* analizu potrošnje javne rasvjete,
* mjere za poboljšanje energetske učinkovitosti planirane provesti u razdoblju 2022. – 2024.godine.

Akcijski plan energetske učinkovitosti je planski dokument kojim se određuju ciljevi uštede energije u naredne tri godine, poštujući postojeće energetske potrebe te načela održivosti i zaštite okoliša.

Akcijskim planom Grada Karlovca predviđa se implementacija 22 mjere za poboljšanje energetske učinkovitosti, te se očekuje ušteda 14.962,44 MWh energije i smanjenje emisije stakleničkih plinova za 3.781,28 tCO2 u trogodišnjem razdoblju.

Procijenjena ukupna financijska sredstva potrebna za provedbu mjera energetske učinkovitosti iznose 120.240.272,10 kn.

Provedba Akcijskog plana energetske učinkovitosti Grada Karlovca će se pratiti godišnjim Izvješćem o provedbi akcijskog plana, koji mora sadržavati popis provedenih mjera za poboljšanje energetske učinkovitosti, ostvarene uštede energije i smanjenje emisija stakleničkih plinova.

Predlažemo da Gradsko vijeće donese Odluku kao u prijedlogu.

Pročelnica

mr. sc. Marijana Tomičić, dipl. pol.